رسول اللہ صلی اللہ علیہ وآلہ وسلم سے تحصیل علم میں کبھی پس و پیش یا شرم و حجاب دامنگیر نہ ہوتا تھا ، ایک دفعہ بارگاہِ نبوت میں حاضر تھے ، آنحضرت صلی اللہ تعالیٰ علیہ وآلہ وسلم نے ایک جماعت کو کچھ عطیے مرحمت فرمائے ، لیکن اس میں سے ایک شخص کو محروم رکھا ،حضرت سعد بن ابی وقاص رضی اللہ عنہ کو اس کی محرومی پر سخت تعجب ہوا،عرض کیا یا رسول اللہ ﷺ میرا خیال ہے کہ یہ بھی مومن ہے ، ارشاد ہوا ، " مومن یا مسلم " لیکن حضرت سعد ؓ کو تشفی نہ ہوئی ، انھوں نے پھر اپنا سوال دہرایا ، آنحضرت ﷺ نے اس دفعہ بھی وہی جواب دیا،غرض حضرت سعد ؓ نے مکرر سہ کرر اس سوال کو جاری رکھا ، یہاں تک کہ رسول اللہ ﷺ نے یہ فرما کر تشفی کردی کہ بسا اوقات اس سے جس کو عطیے دیتا ہوں وہ شخص جس کو کچھ نہیں دیتا میرے نزدیک زیادہ محبوب ہوتا ہے ۔
Entity: اللہ — Type: /person, /person/politician